Fi stqarrija l-Bank of Valletta ħabbar bidliet fuq ir-rati tal-imgħax fuq kontijiet ta’ depożitu. Ir-rati l-ġodda se japplikaw għad-depożiti fissi miftuħa jew imġedda mit-3 ta’ Diċembru 2019, bir-rati tal-imgħax fuq depożiti fissi eżistenti jibqgħu validi sakemm jimmaturaw. Ir-rati tal-imgħax fuq kontijiet oħra ta’ depożitu se jinbidlu b’effett mit-3 ta’ Frar tas-sena dieħla. L-istqarrija żiedet tgħid li l-bank żamm l-istess rati tal-imgħaxx gaħl dawn l-aħħar sentejn. “Minkejja li żdiedu r-rati negattivi fuq id-depożiti, il-Bank għażel li jassorbi ħafna mill-impatt tal-ispejjeż ta’ dawn ir-rati minflok ma għaddihom lill-klijenti kollha tiegħu.” Ir-rati tal-imgħax riveduti jistgħu jinstabu fuq is-sit www.bov.com.